turjo4nis/wikipedia-bn-dump-20250701 huggingface dataset:
মুজাফফরাবাদ কলেজ

মুজাফফরাবাদ কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার পটিয়া উপজেলার খরনা ইউনিয়নের মুজাফফরাবাদ গ্রামে অবস্থিত।

ইতিহাস 
চট্টগ্রাম-কক্সবাজার মহাসড়কের পূর্ব পাশে প্রকৃতির মনোরম পরিবেশে জাতীয় অধ্যাপক ডাঃ নুরুল ইসলামের সহযোগিতায় প্রতিষ্ঠিত মুজাফফরাবাদ কলেজ বেসরকারি কলেজের মধ্যে দক্ষিণ চট্টগ্রামের পটিয়া উপজেলার রাজনীতি মুক্ত একটি উচ্চ মাধ্যমিক শিক্ষাপ্রতিষ্ঠান। ১৯৮৯ সালে কলেজটি প্রতিষ্ঠিত হয় এবং গ্রামের নামানুসারে কলেজটির নামকরণ করা হয়।

ব্যবস্থাপনা 
কলেজ পরিচালনার জন্য ২ বছর মেয়াদের সুদক্ষ গভর্নিং কমিটি রয়েছে।

শিক্ষকবৃন্দ 
কলেজটির অধ্যক্ষ জনাব মোহাম্মদ আবু ছৈয়দ। এছাড়া আরো অভিজ্ঞ শিক্ষকমণ্ডলী এ প্রতিষ্ঠানে কর্মরত আছেন।

শিক্ষা কার্যক্রম 
এটি একটি উচ্চ মাধ্যমিক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ কলেজে অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৮৬%।

আরও দেখুন 
 পটিয়া উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

পটিয়া উপজেলার শিক্ষাপ্রতিষ্ঠান
কাইলি রজার্স

কাইলি রজার্স (জন্ম ফেব্রুয়ারি ১৮, ২০০৪) একজন মার্কিন শিশু অভিনেত্রী, তিনি মার্কিন টেলিভিশন চ্যানেল এবিসি স্টুডিওস এ প্রচারিত ধারাবাহিক দ্য হুইসপার্স এ "মিনক্স লরেন্স" ভূমিকায় অভিনয় করার জন্য সবার নিকট পরিচিত।  এছাড়াও তিনি মার্কিন দৃশ্যকাব্যিক চলচ্চিত্র মিরাকেলস অব হেভেন এ "এ্যনা বিম" ভূমিকায়ও অভিনয় করেছেন।

চলচ্চিত্র সমূহ

চলচ্চিত্র

ছোট পর্দা

তথ্যসূত্র

বহিঃসংযোগ 
 
 

২০০৪-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন শিশু অভিনেত্রী
ডালাসের অভিনেত্রী
২০০০-এর দশকে জন্ম
রাধারমণ মিত্র

রাধারমণ মিত্র( ২৩ ফেব্রুয়ারি, ১৮৯৭ — ৭ ফেব্রুয়ারি, ১৯৯২) একজন ভারতের স্বাধীনতা আন্দোলনকারী বিপ্লবী ও সাহিত্য অকাদেমি পুরস্কার বিজয়ী সাহিত্যিক। তিনি ১৯২৯ সালের মীরাট ষড়যন্ত্র মামলায় অভিযুক্ত হন। শ্রমিক আন্দোলন গড়ে তোলার ব্যাপারে অন্যতম পুরোধা, দেশের মানুষের মধ্যে মার্কসবাদ-লেনিনবাদ প্রচারে একনিষ্ঠ কর্মী। তিনি একসময়  মহাত্মা গান্ধীর 'ডানহাত'-স্বরূপ ছিলেন।

প্রারম্ভিক জীবন
রাধারমণ মিত্র কলকাতার শ্যামবাজারে নিম্ন মধ্যবিত্ত পরিবারে জন্মগ্রহণ করেন। পৈতৃক নিবাস ছিল বর্ধমান। ১৯১৩ সালে হিন্দু স্কুল থেকে ম্যাট্রিক ও ১৯১৫ সালে স্বর্ণপদক সহ আই.এ পাশ করেন। সেন্ট পলস কলেজ থেকে বি এ পাশ করার পর কলকাতা বিশ্ববিদ্যালয়ে ভর্তি হয়েছিলেন।

বিপ্লবী রাজনীতি
এম.এ পড়াকালীন অসহযোগ আন্দোলনে যোগ দিয়ে উত্তরপ্রদেশ চলে যান সহযোগী বিপ্লবী বঙ্কিম মুখার্জীর সাথে। গান্ধীজীর আদর্শে অনুপ্রাণিত হয়ে উত্তর প্রদেশের এটাওয়া তে সংগঠকের কাজ করেন। এই সময় গ্রেপ্তার হয়ে উত্তরপ্রদেশ রাজ্যের নৈনি জেলে বন্দী হন। এক বছর কারাবাস করার পর তিনি সবরমতী আশ্রমে যান ও মহাত্মা গাঁধীর সাথে টানা তিন বছর কাজ করেন। গান্ধীবাদী আদর্শের অনুগামী হলেও তার সাথে মতপার্থক্যের কারণে তিনি ফিরে আসেন কলকাতায় ও কর্পোরেশন বিদ্যালয়ে শিক্ষকতার কাজ নেন। শিক্ষকতা ছাড়াও শ্রমিক আন্দোলন, ট্রেড ইউনিয়ন আন্দোলনে বহুবার নেতার ভূমিকায় ছিলেন রাধারমণ মিত্র। মার্কসবাদী দর্শনে আকৃষ্ট হলেও কমিউনিস্ট পার্টির সদস্য ছিলেননা। ১৯২৯ সালে মীরাট ষড়যন্ত্র মামলায় ব্রিটিশ সরকার আবার তাকে গ্রেপ্তার করে। এলাহাবাদ হাইকোর্টের রায়ে মুক্তি পান। ১৯৪৩-৪৪ সাল নাগাদ ভারতের কমিউনিস্ট পার্টির সদস্য হন। পরে মতপার্থক্যের কারণে সক্রিয় রাজনীতি থেকে সরে গেলেও তার পাণ্ডিত্য, প্রজ্ঞা এবং বামপন্থী রাজনীতি ও মতাদর্শের প্রতি জ্ঞান তাকে সর্বজনশ্রদ্ধেয় করে তুলেছিল। তিনি ভারত সোভিয়েত সুহৃদ সমিতিরও সদস্য ছিলেন।

সাহিত্য
কলকাতার ইতিহাস নিয়ে তার প্রবল আগ্রহ ছিল। একসময় সে কারণে কলকাতা শহরের পথে পথে একা ঘুরে বেড়িয়ে তথ্য সংগ্রহ ও লেখালিখির কাজ করেছেন রাধারমণ। তার কয়েকটি গ্রন্থ প্রকাশিত হয় তন্মধ্যে কলিকাতা দর্পণ ১৯৮১ সালে সাহিত্য অকাদেমি পুরস্কার লাভ করেছিল। তার অন্যান্য বইগুলি হল:
 বাংলার তিন মনীষী
 কলিকাতায় বিদ্যাসাগর
 ডেভিড হেয়ার: হিজ লাইফ এন্ড ওয়ার্কস
 রাধারমণ মিত্রের প্রবন্ধ

তথ্যসূত্র 

১৮৯৭-এ জন্ম
১৯৯২-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
বাঙালি সাহিত্যিক
পশ্চিমবঙ্গের ভারতীয় স্বাধীনতা কর্মী
কলকাতা জেলার ব্যক্তি
বাঙালি লেখক
পশ্চিমবঙ্গের ভারতের কমিউনিস্ট পার্টির রাজনীতিবিদ
বাঙালি ইতিহাসবিদ
কলকাতা বিশ্ববিদ্যালয়ের প্রাক্তন শিক্ষার্থী
বাংলা ভাষায় সাহিত্য অকাদেমি পুরস্কার বিজয়ী
কলকাতার লেখক
ব্রিটিশ ভারতের বন্দি ও আটক
কৃষ্ণের মাখন নাড়ু

কৃষ্ণের মাখন নাড়ু (অপর নাম: বাণ ইরাই কল ও কৃষ্ণের বিশালাকায় মাখন নাড়ু) হল ভারতের তামিলনাড়ু রাজ্যের ইতিহাস-প্রসিদ্ধ শহর মহাবলীপুরমে অবস্থিত বিশালাকার একটি গ্র্যানাইট প্রস্তরখণ্ড। ভূমিতল থেকে  উচ্চতায় একটি ঢালু অংশে সামান্য নত অবস্থায় অথচ ভারসাম্য বজায় রেখে দাঁড়িয়ে রয়েছে এই পাথরটির। এটির উচ্চতা প্রায় ৬ মিটার, প্রস্থ ৫ মিটার ও ওজন প্রায় ২৫০ টন। একাংশ ক্ষয়প্রাপ্ত হওয়ায় পাথরটিকে এখন অর্ধ-গোলাকৃতি মনে হয়। প্রচলিত বিশ্বাস অনুসারে, বিগত ১,২০০ বছর ধরে পাথরটি একই স্থানে রয়েছে। কথিত আছে, পল্লব সম্রাট নরসিংহবর্মণ পাথরটি স্থানচ্যূত করার চেষ্টা করতে গিয়ে ব্যর্থ হন। ১৯০৮ সালে মহাবলীপুরমের তৎকালীন গভর্নর আর্থার হ্যাভলক নিরাপত্তাজনিত কারণে সাতটি হাতির সাহায্যে পাথরটি সরানোর চেষ্টা করেছিলেন। কিন্তু তার প্রচেষ্টাও সফল হয়নি।

 
পাথরটির প্রকৃত নাম বাণ ইরাই কল। অ্যাটলাস অবস্‌কুরার মতে, তামিল ভাষায় এই নামের অর্থ আকাশ দেবতার পাথর। হিন্দু পুরাণে বালক কৃষ্ণের মাখন চুরির গল্প পাওয়া যায়। সম্ভবত সেই উপাখ্যানের পরিপ্রেক্ষিতেই এই পাথরটির বর্তমান নামটি রাখা হয়েছে। ১৯৬৯ সালে প্রকাশিত একটি পর্যটন সহায়িকায় উল্লিখিত তথ্য অনুসারে, মহাবলীপুরম সফরে এসে ভারতের প্রাক্তন প্রধানমন্ত্রী ইন্দিরা গান্ধী এই পাথরটির নাম রাখেন কৃষ্ণের মাখন নাড়ু (মূল ইংরেজিতে: Krishna’s Butterball)।

কথিত আছে, দক্ষিণ ভারতের তামিল চোল সম্রাট প্রথম রাজারাজ চোল বিশালাকায় এই পাথরটির ভারসাম্য বজায় রাখার অদ্ভুত ক্ষমতা দেখে অনুপ্রাণিত হয়ে তাঞ্জাবুর বোম্মাই নামে এক বিশেষ ধরনের পুতুল তৈরি করেন। এই পুতুলটি একটি অর্ধ-গোলাকৃতি ভিত্তির উপর দাঁড়িয়ে থাকে এবং কেউ সেটিকে ফেলে দেওয়ার চেষ্টা করলে সেটি পড়ে না গিয়ে আবার আগের জায়গায় ফিরে আসে।

কৃষ্ণের মাখন নাড়ু নামে পরিচিত প্রস্তরখণ্ডটি পেরুর ওলানটাইটাম্বো ও মাচু পিচুর একশিলা স্তম্ভগুলির চেয়েও বড়ো ও বেশি ভারী। কৃষ্ণের মাখন নাড়ু শহরের একটি জনপ্রিয় পর্যটন আকর্ষণ এবং ভারতীয় পুরাতত্ত্ব সর্বেক্ষণের ঐতিহাসিক স্মারক তালিকার অন্তর্ভুক্ত।

তথ্যসূত্র

মহাবলীপুরম
প্রাকৃতিক একশিলা স্তম্ভ
ভারতের শিলাবয়ব
কৃষ্ণ
তামিলনাড়ুর দর্শনীয় স্থান
জনপ্রশাসনে স্বাধীনতা পুরস্কার

জনপ্রশাসনে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের জনপ্রশাসন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৭ সালে প্রথমবারের মতো প্রফেসর মোহাম্মদ আসাদুজ্জামানকে “জনপ্রশাসনে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 জনপ্রশাসনে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
মালা বদল

মালা বদল ঐতিহ্যবাহী বাঙালি বিবাহ অনুষ্ঠানের অংশ যা নববধূ এবং বরের মধ্যে ফুলের মালা বিনিময় করে এবং নববধূ এবং বর বা বিবাহ পাত্র একে অপরের উপর নজর রেখে প্রথমবারের মত চিহ্নিত হয়। এটি একটি ঐতিহ্য যা অতীতের দিকে অগ্রসর হয়, যেহেতু একে অপরকে দেখতে না আসা পর্যন্ত এই দিনগুলি কমই অনুশীলন করা হয়। তবুও, মালা বদল  বিবাহের সময় প্রথমবার চিহ্নিত করে যে নববধূ এবং বর একে অপরকে দেখার অনুমতি দেয়।

অনুষ্ঠান 
ঐতিহ্যবাহী বাঙালি বিয়ের মধ্যে, বর মেয়েকে বিয়ে করতে আসে, টোপর এবং একটি বাঙালি-শৈলীতে ধুতি এবং কুর্তা পরিধান করে সাধারণত পরিবারের অন্যান্য সদস্যদের সঙ্গে। কন্যা ও বর বিয়ের বেদীতে (ছাদনাতলা ) কনে বসা থাকে, তবে উপহার হিসাবে তিনি তাকে নতুন জামাকাপড় দেওয়া হয়।

শুভ্র সময় এগিয়ে আসার সাথে সাথে নববধূ পরিবারের ৪-৫জন পুরুষ তার নিখুঁত পিড়ি (পীডি ) নিয়ে বসে থাকে, বরকে কেন্দ্র করে সাত বার কনেকে পিরিতে বসিয়ে ঘোরান হয়, যাতে নববধূ এবং বর সারাজীবন "নিরাপদে বেঁধে রাখা হয় পরস্পরের সাথে"। অবশেষে, নববধূ এবং বরকে মুখোমুখি হতে হয়, এবং কন্যার মুখের সামনে থেকে পান পাতা সরিয়ে ফেলার সময় দুইজনে দুজনের মুখমুখি হয়। একে শুভ দৃষ্টি বলা হয়। শঙ্খ ধ্বনি  এবং "উলুধ্বনি" দিয়ে "মালা বদল" নামে অনুষ্ঠান  সম্পূর্ণ হয়।''

তথ্যসূত্র

হিন্দুধর্মে বিবাহ
বাঙালি সংস্কৃতি
সকাল

সকাল হলো দিনের প্রথমাংশ। একে পূর্বাহ্ন ও বলা হয়ে থাকে। স্থানভেদের কারণে সকালের সংজ্ঞার কোন  ভিন্নতা নেই।  ভোরের শেষ ভাগ থেকে শুরু করে বেলা ১২:০০টা পর্যন্ত সময়কে এশিয়ার কিছু অঞ্চলে ও ভারতীয় উপমহাদেশে সকাল হিসেবে বিবেচনা করা হয়। অনেকে ‍আবার ভোর বা সকালকে ‍একই সময় বলেছেন। তবে অধিকাংশ মানুষই মনে করেন ভোর ‍আর সকাল ‍এক সময় নয়। ভোরের পরই সকাল শুরু হয়। সকালে মানুষ প্রথম খাব‍ার গ্রহণ করে এবং সকাল থেকেই মানুষের দৈনিক কার্যাবলীর সূত্রপাত হয়।

ব্যুৎপত্তি

তাৎপর্য

ছবি

তথ্যসূত্র 

সকাল
দিনের অংশ
জ্যোতির্বিজ্ঞানে সময়
নানুপুর লায়লা কবির ডিগ্রি কলেজ

নানুপুর লায়লা কবির  কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার ফটিকছড়ি উপজেলার নানুপুর ইউনিয়নে অবস্থিত। ফটিকছড়ি সদর থেকে এর দূরত্ব ২৫ কি.মি. এর দক্ষিণ-পশ্চিম দিকে রয়েছে উপমহাদেশের বিশ্ববিখ্যাত ইসলামী বিশ্ববিদ্যালয় জামিয়া ইসলামিয়া ওবাইদিয়া নানুপুর।

ইতিহাস 
বিশিষ্ট দানবীর, শিক্ষানুরাগী জনাব আলহাজ্ব রফিকুল আনোয়ার ১৯৯১ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) কোর্স চালু করা হয়। বর্তমানে হিসাব বিজ্ঞান এবং ব্যবস্থাপনা বিষয়ে স্নাতক (সম্মান) চালু আছে।

অবকাঠামো 
প্রায় ১২ একর জায়গা জুড়ে এ কলেজের অবস্থান।

শিক্ষা কার্যক্রম 
এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত।
বর্তমানে আড়াই হাজারেরও বেশি শিক্ষার্থী এ কলেজে অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৮৫.৭১%।

আরো দেখুন 
 ফটিকছড়ি উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

ফটিকছড়ি উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
ইছাপুর বাদশা মিয়া চৌধুরী ডিগ্রি কলেজ

ইছাপুর বাদশা মিয়া চৌধুরী ডিগ্রী কলেজ বা ইছাপুর বি. এম. সি. কলেজ হলো বাংলাদেশের চট্টগ্রাম জেলার ফটিকছড়ি উপজেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার ফটিকছড়ি উপজেলার জাফতনগর ইউনিয়নে অবস্থিত।

ইতিহাস 
১৯৭২ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠিত হয় এবং ১৯৯৯ সালে ডিগ্রী (পাস)
কোর্স চালু করা হয়।

ব্যবস্থাপনা 
কলেজ গভর্নিং বডির সভাপতি জনাব মোহাম্মদ সোলায়মান।

শিক্ষকবৃন্দ 
প্রতিষ্ঠানের অধ্যক্ষ জনাব মোহাম্মদ কলিমুল্লাহ চৌধুরী।

শিক্ষা কার্যক্রম 
এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত।
বর্তমানে সাড়ে ছয় শতাধিক শিক্ষার্থী এ কলেজে অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৮০%।

আরো দেখুন 
 ফটিকছড়ি উপজেলার শিক্ষাপ্রতিষ্ঠানের তালিকা

তথ্যসূত্র 

ফটিকছড়ি উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
নিকোলাস পোগোজ

জোয়াকিম গ্রেগরি নিকোলাস পোগোজ (নিকি পোগোজ নামে অধিক পরিচিত) একজন আর্মেনীয় ব্যবসায়ী এবং জমিদার ছিলেন।। তিনি ঢাকায় আর্মেনী সম্প্রদায় এর একজন সদস্য। তিনি ঢাকা কলেজিয়েট স্কুল এবং ঢাকা কলেজ এ পড়াশোনা করেন।

কর্মজীবন
১৮৪৮ খ্রিষ্টাব্দের ১২ জুন তারিখে পোগোজ এংলো ভার্নাকুলার স্কুল (পরবর্তীকালের পোগোজ স্কুল) প্রতিষ্ঠা করেন। এটি ছিল ঢাকা শহরের প্রথম বেসরকারি স্কুল। তিনি ১৮৫৫ সাল পর্যন্ত এর প্রধান শিক্ষক ছিলেন। তিনি ১৮৭৪-৭৫ সালে ঢাকা পৌরসভার নয়জন কমিশনারের একজন হিসেবে দায়িত্ব পালন করেন। তিনি ঢাকা ব্যাংকের একজন অংশীদার ছিলেন।
পোগোজ ওয়াইজ হাউজ নির্মাণ করেন যা বর্তমানে বুলবুল ললিতকলা একাডেমির প্রধান কার্যালয়। ১৮৬৮ সালে তিনি ঢাকার পাঁচজন আর্মেনীয় জমিদারদের একজন হন।

পরিবার
নিকোলাস পোগোজ, মেরি পোগোজ (জন্ম ১৮২৫-২৬) এর সঙ্গে বিবাহবন্ধনের আবদ্ধ হন। তাদের চারজন পুত্র হয়- গ্রেগরি যোয়াকিম পোগোজ (জন্ম ১৮৪৫-৪৬), জন পোগোজ (জন্ম ১৮৫০-৫১), নিকোলাস যোয়াকিম পোগোজ (জন্ম ৯ ফেব্রুয়ারি ১৮৫২, মৃত্যু ১৮ মার্চ ১৮৭২) এবং পল পোগোজ (জন্ম ১৮৫৩-৫৪)।

মৃত্যু
পোগোজ ১৮৭৬ সালে মৃত্যুবরণ করেন। তাকে নারিন্দার খ্রিস্টান কবরস্থানে সমাধিস্থ করা হয়।  তার সমাধিলিপিতে লেখা রয়েছে “Till the day break and Shadows flee away”

তথ্যসূত্র

১৮৭০-এ মৃত্যু
আর্মেনীয় বংশোদ্ভূত ভারতীয় ব্যক্তি
ঢাকার ব্যক্তি
ঢাকা কলেজের প্রাক্তন শিক্ষার্থী
১৮৭৬-এ মৃত্যু
জেড পেটিজন

জেড পেটিজন (জন্ম নভেম্বর ৮, ২০০০) একজন মার্কিন শিশু অভিনেত্রী। তিনি ২০১২ সালে মুক্তিপ্রাপ্ত মার্কিন চলচ্চিত্র অ্যান আমেরিকান গার্ল: ম্যাকেনা শুটস্ ফর দ্য স্টারস এ ম্যাকেনা ব্রুকস নামক মূল চরিত্রটিতে অভিনয় করার জন্য  এবং মার্কিন শিশুতোষ টেলিভিশন চ্যানেল নিকেলোডিয়ন এ প্রচারিত সঙ্গীতধর্মী হাস্যরসাত্মক ধারাবাহিক স্কুল অব রক "সামার" চরিত্রটিতে অভিনয় করার জন্য পরিচিত।

কর্মজীবন
টেলিভিশন এবং চলচ্চিত্রে কাজ করার পূর্বে,  তিনি মাত্র সাত বছর বয়স থেকেই স্থানীয় শিশুদের গানের দলে গান পরিবেশন করতেন আবার এর পাশাপাশিও একটি নাচের দলের সাথেও কাজ করতেন।  পেটিজন কতিপয় টেলিভিশন ধারাবাহিকে বিভিন্ন ধরনের চরিত্রে অভিনয় করেছেন, যেগুলোর মধ্যে রেভোলূশন, ক্রিমিনাল মাইন্ডস: সাসপেক্ট বিহেভিয়র, এবং গ্রিম এর মত মার্কিন ধারাবাহিক গুলো অন্যতম।  এছাড়াও তিনি ২০১৭ সালে মুক্তিপ্রাপ্ত মার্কিন শিশুতোষ টেলিভিশন চ্যানেল নিকেলোডিয়ন এর নিজেস্ব হাস্যরস এবং পারিবারিক গল্পের কাহিনী অবলম্বনে নির্মিত চলচ্চিত্র রুফুস ২ তে সহকারী-চরিত্রে অভিনয় করেন, যেটি একই বছরের জানুয়রী মাসে ছোট পর্দায় মুক্তি পায়।

চলচ্চিত্র সমূহ

চলচ্চিত্র

ছোট পর্দা

ভিডিও গেমস্ সমূহ

তথ্যসূত্র

বহিঃসংযোগ

২০০০-এ জন্ম
জীবিত ব্যক্তি
মার্কিন শিশু অভিনেত্রী
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
লস অ্যাঞ্জেলেসের অভিনেত্রী
২১শ শতাব্দীর মার্কিন অভিনেত্রী
গাউসুল আলম শাওন

সৈয়দ গাউসুল আলম শাওন একজন বাংলাদেশী বিজ্ঞাপন-লেখক, চলচ্চিত্রের কাহিনীরচয়িতা এবং চিত্রনাট্যকার। পাশাপাশি কিছু বিজ্ঞাপন এবং আয়নাবাজি চলচ্চিত্রেও তিনি অভিনয় করেছেন। উল্লেখ্য, আয়নাবাজির কাহিনী তার রচিত এবং ছবিটি বাংলাদেশে জনপ্রিয় ও প্রশংসিত হয়। ২০১৬ সালের আয়নাবাজি চলচ্চিত্রের জন্য তিনি শ্রেষ্ঠ চিত্রগ্রাহক বিভাগে অনম বিশ্বাসের সাথে যুগ্মভাবে জাতীয় চলচ্চিত্র পুরস্কার লাভ করেন।

কর্মজীবন
শাওন ভারতের দিল্লি বিশ্ববিদ্যালয়ে অর্থনীতি বিষয়ে এবং জওহরলাল নেহরু বিশ্ববিদ্যালয়ে ব্র্যান্ড মার্কেটিং বিষয়ে পড়াশোনা করেন। সাত বছর পড়াশোনার পর এক বছর সেখানে একটি চাকরি করেন এবং ২০০০ সালে দেশে ফেরেন। প্রথমে ইউনিক ট্রেন্ড অ্যাডভার্টাইজিং ফার্মে কিছুদিন কাজ করেন। পরে তা ছেড়ে এশিয়াটিক এবং শেষে গ্রে অ্যাডভার্টাইজিং লিমিটেডে যোগদান করেন। গ্রে-তে তিনি ম্যানেজিং পার্টনার এবং কান্ট্রি হেড হিসেবে কর্মরত আছেন।

বিনোদন জগতে
অ্যাডভার্টাইজিং ফার্মে শাওন বিজ্ঞাপন লেখক হিসেবে কাজ করেন এবং এপর্যন্ত অনেক জনপ্রিয় বিজ্ঞাপনের কাহিনী লিখেছেন। তার লেখা উল্লেখযোগ্য বিজ্ঞাপনগুলো হলো- গ্রামীণফোন বিউটিফুল বাংলাদেশ, গ্রামীণ কাছে আসার গল্প, বিউটিফুল ওয়ার্ল্ড, চলো বহুদূর, আমরা আমরাই তো, ফ্রুটিকা, প্রথম আলোর বদলে যাও বদলে দাও। শাওন প্রথম অভিনয় করেন মতিয়া বানু শুকুর পরিচালিত একটি ধারাবাহিক নাটকে; এছাড়া দুয়েকটি বিজ্ঞাপনেও তিনি অভিনয় করেছেন।

আয়নাবাজি
পত্রিকায় প্রকাশিত একটি সত্য ঘটনা পড়ে অনুপ্রাণিত হয়ে তিনি অপরাধধর্মী থ্রিলার চলচ্চিত্র আয়নাবাজির কাহিনী লিখতে শুরু করেন, সঙ্গে ছিলেন অনম বিশ্বাস। পরে দুজনে মিলে চিত্রনাট্য তৈরি করেন এবং সংলাপ লেখেন অনম ও আদনান আদীব খান। এর আগে শাওনের কয়েকটি বিজ্ঞাপন বানিয়েছিলেন অমিতাভ রেজা, তিনিই ছবিটি পরিচালনা করেন। শাওন নিজেও ছবিতে গাউসুল নামের একটি চরিত্রে অভিনয় করেন। ২০১৬ সালের ৩০ সেপ্টেম্বর ছবিটি মুক্তি পায় এবং দর্শক-সমালোচকদের মাঝে প্রশংসিত হয়। পাশাপাশি ছবিটি একাধিক সেরা চলচ্চিত্রের পুরস্কার জিতে নেয়।

২০১৭ সালের এপ্রিলে আয়নাবাজির থিম অবলম্বন করে আয়নাবাজি অরিজিনাল সিরিজ নামে সাতটি নাটক নির্মিত হয়, যার মধ্যে চারটি নাটকের কাহিনী লেখেন শাওন। এই টিভি সিরিজটিও দর্শকদের বেশ প্রশংসা লাভ করে।

তথ্যসূত্র

বাংলাদেশী বিজ্ঞাপনলেখক
বাংলাদেশী পুরুষ চিত্রনাট্যকার
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
গবেষণা ও প্রশিক্ষণে স্বাধীনতা পুরস্কার

গবেষণা ও প্রশিক্ষণে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে গবেষণা ও প্রশিক্ষণ ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০০৮ সালে প্রথমবারের মতো অধ্যাপক রেহমান সোবহানকে “গবেষণা ও প্রশিক্ষণে স্বাধীনতা পুরস্কার” প্রদান করা হয়।

আরও দেখুন 
 স্বাধীনতা পুরস্কার;
 গবেষণা ও প্রশিক্ষণে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 
 স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
ভবানী সেন

ভবানী সেন (১৯০৯ - ১০ জুলাই, ১৯৭২) একজন ভারতীয় সাম্যবাদী তাত্ত্বিক নেতা ও প্রাবন্ধিক। তিনি ভারতের স্বাধীনতা আন্দোলনে যুক্ত ছিলেন।

রাজনীতি
ভবানী সেন অধুনা বাংলাদেশের পাবনায় জন্মগ্রহণ করেছিলেন। ছাত্রজীবন থেকে ব্রিটিশবিরোধী আন্দোলনে যোগ দিয়ে ১৯৩০ সালে জেলে যান। যশোর খুলনা যুব সংঘের বিপ্লবী সন্ত্রাসবাদী কর্মকাণ্ডের সাথে জড়িত ছিলেন প্রথম জীবনে। দেউলি বন্দীনিবাস থাকাকালীন অর্থনীতিতে এম.এ পাশ করেন। ১৯৩৮ সালে মুক্তি পেয়ে ভারতের কমিউনিস্ট পার্টিতে যোগ দিয়েছিলেন তিনি। রেলকর্মীদের ট্রেড ইউনিয়ন আন্দোলন, ১৯৪০-৪২ সালে কৃষক আন্দোলনে সক্রিয় ছিলেন। অবিভক্ত বাংলার কমিউনিস্ট আন্দোলনে নেতার ভূমিকায় উঠে আসেন ও ১৯৪৩ সালে দলের রাজ্য কমিটিতে নির্বাচিত ও কেন্দ্রীয় কমিটির সদস্য হন। তেভাগা আন্দোলনেও তিনি অগ্রণী ভূমিকা নেন। ১৯৪৮ সালে কলকাতায় দলের দ্বিতীয় কংগ্রেসে কমিউনিস্ট পার্টির পলিটব্যুরো সদস্য হন। ১৯৬২ সালে পার্টি দ্বিধাবিভক্ত হলে সিপিআই দলের রাজ্য কমিটি সম্পাদক নির্বাচিত হন।

রচনা
ভবানী সেন দলের তাত্ত্বিক নেতা ও সুলেখক ছিলেন। ছদ্মনামে রচিত তার বিভিন্ন প্রবন্ধ বাংলা সাহিত্য মহলে আলোড়ন ফেলেছিল। রবীন্দ্রনাথ ঠাকুরকে নিয়ে রবীন্দ্র গুপ্ত ছদ্মনামে লেখা প্রবন্ধে রবীন্দ্রনাথ ঠাকুরকে “বুর্জোয়া কবি" আখ্যা দেন, যা তীব্র বিতর্ক সৃষ্টি করেছিল।  সাহিত্য সংস্কৃতি, দলীয় মতবাদ ইত্যাদি নিয়ে বিশ্লেষণাত্মক অজস্র রচনা আছে তার।

মৃত্যু 
সোভিয়েত ইউনিয়নের মস্কোতে ১৯৭২ সালে মারা যান তিনি।

তথ্যসূত্র

১৯০৯-এ জন্ম
পূর্ববঙ্গে জন্ম
১৯৭২-এ মৃত্যু
বাংলাদেশী বিপ্লবী
ভারতীয় বিপ্লবী
পাবনার বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
ভারতীয় সাম্যবাদী
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান

পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান বা ইংরেজি ভাষায় ইন্টারন্যাশনাল ক্যাম্পেইন টু অ্যাবোলিশ নিউক্লিয়ার ওয়েপন্‌স (সংক্ষেপে আইক্যান) হল বিশ্বব্যাপী নাগরিক সমাজের একটি জোট যারা নিরবচ্ছিন্নভাবে পারমাণবিক অস্ত্র নিষিদ্ধকরণ চুক্তিতে  (নিউক্লিয়ার ওয়েপনস প্রোহিবিশন ট্রিটি) সকলের আনুগত্য এবং পূর্ণ বাস্তবায়নের জন্য কাজ করছে। এই আন্দোলনটি ২০০৭ সালে চালু হয় এবং ২০১৯ পর্যন্ত ১০৩টি দেশে এর ৫৩২টি সহযোগী সংস্থা রয়েছে।

সংস্থাটি "পারমাণবিক অস্ত্রের ভয়াবহ পরিণতির বিষয়ে দৃষ্টি আকর্ষণ করা এবং এই অস্ত্রকে নিষিদ্ধ করার লক্ষ্যে চুক্তি সম্পাদনের চেষ্টার" জন্য ২০১৭ সালে শান্তিতে নোবেল পুরস্কার লাভ করে।

মিশন

আইক্যানের প্রতিষ্ঠাতাগণ ১৯৯৭ সালে বিরোধী কর্মীদের খনি নিষেধাজ্ঞা চুক্তিতে স্থলমাইন নিষিদ্ধকরণের লক্ষ্যে আন্তর্জাতিক প্রচারাভিযান (ইন্টারন্যাশনাল ক্যাম্পেইন টু ব্যান ল্যান্ডমাইন্স)-এর সাফল্য দ্বারা অনুপ্রাণিত হয়। তারাও একই ধরনের প্রচারাভিযানের আদল গ্রহণ করে।

গঠন

২০০৬ সালের সেপ্টেম্বর মাসে ১৯৮৫ সালের শান্তিতে নোবেল পুরস্কার বিজয়ী সংস্থা পারমাণবিক যুদ্ধ প্রতিরোধের লক্ষ্যে আন্তর্জাতিক চিকিৎসকবৃন্দ (ইন্টারন্যাশনাল ফিজিসিয়ানস ফর দ্য প্রিভেনশন অব নিউক্লিয়ার ওয়ার) ফিনল্যান্ডের হেলসিঙ্কিতে তাদের দ্বিবার্ষিক কংগ্রেসে বিশ্বব্যাপী আইক্যান চালু করার প্রস্তাব গ্রহণ করে। আইক্যান সার্বজনীনভাবে দুটি অনুষ্ঠান আয়োজনের মাধ্যমে শুরু হয়। প্রথমটি ছিল ২০০৭ সালের ২৩ এপ্রিল অস্ট্রেলিয়ার মেলবোর্নে, যেখানে এই প্রচারাভিযান শুরুর জন্য তহবিল গঠন করা হয় এবং দ্বিতীয়টি ছিল ভিয়েনায় ২০০৭ সালের ৩০ এপ্রিল পারমাণবিক অস্ত্র বিস্তার রোধ চুক্তি (নিউক্লিয়ার নন-প্রলিফারেশন ট্রিটি) রাষ্ট্রসমূহের সভা। পৃথিবীর প্রায় সকল অঞ্চলে বিভিন্ন দেশে জাতীয় প্রচারাভিযান অনুষ্ঠিত হয়।

সদস্যপদ ও সমর্থন
আইক্যান ১০৩টি দেশের ৫৩২টি সহযোগী সংস্থা নিয়ে গঠিত। প্রচারাভিযানটি  মূল দল সুইজারল্যান্ডের জেনেভায় অবস্থান করে এবং সেখান থেকে তাদের কাজ পরিচালনা করে।

তথ্যসূত্র

বহিঃসংযোগ

 Official website

নিউক্লীয় অস্ত্র বিরোধী আন্দোলন
নিউক্লীয় অস্ত্র নীতি
শান্তিতে নোবেল পুরস্কার প্রাপ্ত সংস্থা
নোবেল পুরস্কার বিজয়ী সংস্থা
২০০৭-এ প্রতিষ্ঠিত সংগঠন
নোবেল শান্তি পুরস্কার বিজয়ী সংস্থা
সুইজারল্যান্ডীয় নোবেল বিজয়ী
বোয়ালখালী সিরাজুল ইসলাম ডিগ্রি কলেজ

বোয়ালখালী সিরাজুল ইসলাম ডিগ্রী কলেজ চট্টগ্রামের বোয়ালখালীতে অবস্থিত একটি স্নাতক শিক্ষাপ্রতিষ্ঠান। ১৯৭০ সালে এই কলেজ প্রতিষ্ঠিত হয়। বোয়ালখালী উপজেলার -এর সদরে এটি অবস্থিত।

তথ্যসূত্র

১৯৭০-এ পূর্ব পাকিস্তানে প্রতিষ্ঠিত
১৯৭০-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার মহাবিদ্যালয়
বোয়ালখালী উপজেলার শিক্ষাপ্রতিষ্ঠান
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
চিত্রা দেব

চিত্রা দেব (২৪ নভেম্বর, ১৯৪৩ — ১ অক্টোবর, ২০১৭) হলেন বাঙালি সাহিত্যিক ও গবেষিকা।

প্রারম্ভিক জীবন

চিত্রা দেব জন্মেছিলেন বিহারের পূর্ণিয়াতে। কলকাতা বিশ্ববিদ্যালয় থেকে তিনি বাংলায় এম.এ ও পিএইচডি ডিগ্রি অর্জন করেন।

কর্মজীবন 
চিত্রা দেব আনন্দবাজার পত্রিকা কাজ শুরু করেন। তিনি পত্রিকার গ্রন্থাগারের দায়িত্বে ছিলেন। আজীবন তিনি এই পত্রিকা দপ্তরে কাজ করেছেন। গবেষণামূলক রচনার পাশাপাশি অনুবাদ ও সম্পাদনাও করেতেন। তার সবচেয়ে উল্লেখযোগ্য বই ‘ঠাকুরবাড়ির অন্দরমহল’ যা একাধিক ভাষায় অনূদিত হয়। এছাড়া ‘ঠাকুরবাড়ির বাহির মহল’, বিবাহবাসরের কাব্যকথা, ‘অন্তঃপুরের আত্মকথা’, মহিলা ডাক্তার: ভিনগ্রহের বাসিন্দা, আপন খেয়ালে চলেন রাজা, রূপবতীর মালা, ভারতের নারী ইত্যাদি বই তিনি রচনা করেন। ঐতিহাসিক ব্যক্তিদের প্রণয়কাহিনী অবলম্বনে তার গল্পগ্রন্থ 'রাজকীয় প্ৰেমকথা। শিশুদের জন্যে কয়েকটি ঐতিহাসিক ছোটগল্প রচনা করেছেন। ছোটদের জন্যে তার লেখা বইগুলি হল 'বুদ্ধদেব দেখতে কেমন ছিলেন’ অদ্ভুত যত হাতির গল্প’,‌‌ ‘‌সিদ্ধিদাতার অন্তর্ধান’‌। তিনি মুন্সি প্রেমচাঁদ এর ‘গো দান’ এবং ‘নির্মলা’র হিন্দি থেকে বাংলায় অনুবাদ করেন। সম্পাদনা করেন ‘সরলাবালা রচনা সমগ্র’। এ ছাড়া তিনি কবি চন্দ্রের মহাভারত, বিষ্ণুপুরী রামায়ণ হিন্দি থেকে বাংলায় অনুবাদ করেন।

পুরস্কার 
ঠাকুরবাড়ির অন্দরমহল বইয়ের জন্যে পেয়েছেন বাংলা আকাদেমি পুরস্কার। বঙ্গীয় সাহিত্য পরিষৎ এর চিত্তরঞ্জন বন্দ্যোপাধ্যায় জন্মশতবার্ষিকী পুরস্কারে সম্মানিত হয়েছেন চিত্রা দেব।

মৃত্যু
২ অক্টোবর, ২০১৭ কলকাতায় মারা যান চিত্রা দেব। তিনি মায়াস্থেশিয়া রোগে দীর্ঘকাল ভুগছিলেন। মৃত্যুকালে তার বয়স হয়েছিল ৭৪ বছর। তিনি অবিবাহিতা ছিলেন।

তথ্যসূত্র 

বাঙালি সাহিত্যিক
২০শ শতাব্দীর ভারতীয় লেখিকা
বাঙালি হিন্দু
কলকাতা বিশ্ববিদ্যালয়ের প্রাক্তন শিক্ষার্থী
বাঙালি গবেষক
বাঙালি লেখক
১৯৪৩-এ জন্ম
২০১৭-এ মৃত্যু
কলকাতার লেখক
বাংলা ভাষার লেখক
পশ্চিমবঙ্গের লেখিকা
ভারতীয় নারী ঔপন্যাসিক
পশ্চিমবঙ্গের ঔপন্যাসিক
২০শ শতাব্দীর ভারতীয় জীবনীকার
ভারতীয় অ-কল্পকাহিনী লেখিকা